吉隆坡市政局

吉隆坡市政局（馬來話：Dewan Bandaraya Kuala Lumpur，簡稱DBKL）係馬來西亞聯邦直轄區吉隆坡地區嘅地方政府，由馬來西亞直轄區部屬下嘅機構。吉隆坡市政局喺1972年2月1號成立，總面積為243平方公里（94平方英里）。市政局嘅職責主要負責為轄區進行規劃、文物保護、公共同環境衛生、廢物管理、交通管理、環境保護、建築控制、社會經濟發展以及維護轄區入面嘅一般基礎設施。 同其他地方政府唔同嘅係吉隆坡市長同15名市政理事會成員係由直轄區部任命，任期為一年。現任吉隆坡市長係阿敏諾丁，由2018年10月2號任職到依家。 歷史 吉隆坡市政局前身係吉隆坡市議會。喺英國殖民時期同早期馬來亞獨立期間，吉隆坡係國家行政首都，並同時係雪蘭莪州首府。 1961年4月1號，吉隆坡市議會改由吉隆坡聯邦首都委員會管理。1972年2月1號，吉隆坡正式被授予「大城市」地位，成為馬來西亞第一個喺獨立之後獲得大城市地位嘅城市。佢個名亦改叫吉隆坡市政局（馬來話：Dewan Bandaraya Kuala Lumpur）。1974年2月1號，吉隆坡成為聯邦直轄區，由雪蘭莪州脫離。而喺1978年莎亞南正式取代吉隆坡成為雪蘭莪州嘅新首府。 市政局嘅市長擁有行政權力，並由直轄區部長任命。呢個任命制度由1970年地方政府選舉被廢除之後就沿用到而家吉隆坡獲得「大城市」資格後，行政首腦亦改稱吉隆坡市長（馬來話：Datuk Bandar）。 1990年5月14號，吉隆坡慶祝100年建立地方議會，並同時推出新嘅吉隆坡聯邦直轄區旗同市歌。 歷代吉隆坡市長 由1972年以嚟，吉隆坡一共有10位市長： 現任市議會 截至2018年10月2號 (2018-10月-02)，吉隆坡市政局嘅高級管理層成員。 諾希山，市長 Mohd Najib Mohd，執行董事（項目管理） Mahadi Che Ngah，執行董事（策劃） Ibrahim Yusoff，執行董事（社會經濟發展） Mustafa Mohd Nor，執行董事（管理） 市政理事會成員 市政理事會成員負責提出市政局政策、市政局優先事項、市政局結構、財務規劃同預算、財政政策（包括稅收同稅收政策）、政府同國際關係、運作以及人力資源等建議。 截至2018年10月2號 (2018-10月-02)，以下係依家市政理事會成員。 諾希山，主席 Abdul Ghani Pateh Akhir，成員 FD Iskandar，成員 Ezumi Harzani Ismail，成員 部門 分行 武吉免登（Bukit Bintang） 蒂蒂旺沙（Titiwangsa） 斯迪亞旺沙（Setiawangsa） 旺沙瑪珠（Wangsa Maju） 峇都（Batu） 甲洞（Kepong） 泗巖沫（Segambut） 班底谷（Lembah Pantai） 士布爹（Seputeh） 敦拉薩鎮（Bandar Tun Razak） 蕉賴（Cheras） 參考